# data[].attributes.headline
จุดเริ่มต้นและจุดจบของสงครามโลกครั้งที่ 2 ที่แท้จริง ?

# data[].attributes.subject
จุดเริ่มต้นและจุดจบของสงครามโลกครั้งที่ 2 ที่แท้จริง ?

# data[].attributes.body
หัวข้อนำเสนอ อ.ปติสร
สงครามโลกครั้งที่สองไม่สามารถกำหนดจุดเริ่มต้นอย่างชี้ชัดแน่นอนได้ เพราะเป็นการ       ไม่ยุติธรรมต่อประเทศใดประเทศหนึ่ง นักประวัติศาสตร์จึงเลือกหลายช่วงเวลาว่าเป็นจุดเริ่มต้นของสงครามโลกครั้งนี้แตกต่างกันไปตามแนวคิดของตน ซึ่งได้แก่ เหตุการณ์ญี่ปุ่นรุกรานแมนจูเรีย ปี ค.ศ. 1931 อิตาลีรุกรานเอธิโอเปีย ในปี ค.ศ. 1935 ซึ่งนำไปสู่การล่มสลายของสันนิบาติ-ชาติ สงครามจีน-ญี่ปุ่นครั้งที่สอง ในปี ค.ศ. 1937 เยอรมนีรุกรานโปแลนด์ ในปี ค.ศ. 1939 ซึ่ง นักประวัติศาสตร์ส่วนใหญ่ถือเป็นจุดเริ่มต้นของสงคราม ญี่ปุ่นโจมตีที่เพิร์ลฮาร์เบอร์ ในปี ค.ศ. 1941และเยอรมนีรุกรานสหภาพโซเวียต ในปี ค.ศ. 1941 และยังมีนักเขียนบางคนให้ความเห็นว่า สงครามโลกครั้งที่สองเป็นสงครามครั้งเดียวกันกับสงครามโลกครั้งที่หนึ่งด้วยซ้ำไป (ใช้คำว่า "สงครามกลางเมืองยุโรป" หรือ "สงครามสามสิบปีครั้งที่สอง") อย่างไรก็ตาม ในตำราส่วนใหญ่มักถือว่าสงครามโลกครั้งที่สองเริ่มขึ้นเมื่อวันที่ 1 กันยายน ค.ศ. 1939 และยุติเมื่อวันที่ 2 กันยายน ค.ศ. 1945
นอกเหนือจากนั้น สงครามโลกครั้งที่สองยังมีกำหนดเวลาสิ้นสุดแตกต่างกันเช่นกัน บ้างก็นับที่การประกาศสัญญาสงบศึกเมื่อวันที่ 14 สิงหาคม ค.ศ. 1945 มากกว่าการยอมจำนนอย่างเป็นทางการเมื่อวันที่ 2 กันยายน ค.ศ. 1945 บางประเทศในทวีปยุโรปยึดเอาวันแห่งชัยชนะในทวีปยุโรป 8 พฤษภาคม ค.ศ. 1945 เป็นสำคัญ แต่ว่า สนธิสัญญาสันติภาพกับประเทศญี่ปุ่นก็ยังไม่ได้มีการลงนามจนกระทั่งปี ค.ศ. 1951
เขียนโดย : นางสาวพิมพ์แก้ว สารจันทร์ 5851102586
: นางสาวภาพิมล    สำราญใจ 5851102641

# data[].attributes.headline
สงครามโลกครั้งที่สอง      

# data[].attributes.subject
สงครามโลกครั้งที่สอง      

# data[].attributes.body
หัวข้อนำเสนอ อ.ปติสร
สงครามโลกครั้งที่สอง (World War 2) เป็นความขัดแย้งในวงกว้าง ครอบคลุมทุกทวีปและประเทศส่วนใหญ่ในโลก เริ่มต้นในปี พ.ศ. 2482 (ค.ศ. 1939) และดำเนินไปจนกระทั่งสิ้นสุดในปี  พ.ศ. 2488 (ค.ศ. 1945) ได้ชื่อว่าเป็นสงครามที่มีขนาดใหญ่และทำให้เกิดความสูญเสียครั้งใหญ่ที่สุด ในประวัติศาสตร์โลก ต้นเหตุที่แท้จริงของสงครามครั้งนี้ ยังเป็นประเด็นที่ถกเถียงกันอยู่ ไม่ว่าจะเป็นสนธิสัญญาแวร์ซายส์ ภาวะเศรษฐกิจตกต่ำครั้งใหญ่ ความเป็นชาตินิยม การแย่งชิงอำนาจและต้องการแบ่งปันโลกใหม่ของประเทศที่เจริญตามมาทีหลังและ แสนยนิยม เช่นเดียวกับวันเริ่มต้นสงคราม ที่อาจเป็นไปได้ทั้งวันที่ 1 กันยายน พ.ศ. 2482 (ค.ศ. 1939) ที่เยอรมันรุกรานโปแลนด์, วันที่ 7 กรกฎาคม  พ.ศ. 2480 (ค.ศ. 1937) ที่ญี่ปุ่นรุกรานจีน (วันเริ่มต้นสงครามจีน-ญี่ปุ่นครั้งที่ 2) หรือปี พ.ศ. 2474 (ค.ศ. 1931) ที่ญี่ปุ่นรุกรานแมนจูเรีย บางคนกล่าวว่าสงครามโลกครั้งที่หนึ่งและสงครามโลกครั้งนี้ เป็นข้อพิพาทเดียว กัน แต่แยกกันด้วย “การหยุดยิง”สาเหตุของสงครามโลกครั้งที่ 2สาเหตุแรก      สาเหตุสำคัญเป็นผลมาจากประเทศเยอรมนีไม่พอใจสนธิสัญญาแวร์ซายส์ ซี่งเป็นสนธิสัญญาที่เยอรมนีต้องลงนามเมื่อแพ้สงครามโลกครั้งที่หนึ่ง คือต้องจ่ายค่าปฏิกรรมสงครามจำนวนมากถูกลดกำลังทหาร อาวุธ ทำให้เศรษฐกิจตกต่ำ เสียดินแดน ชนวนเกิดขึ้นเมื่อเยอรมนีหาเรื่องโปแลนด์ในประเด็นเรื่องการไม่เคารพสิทธิ ของคนเชื้อสายเยอรมันในโปแลนด์ นอกจากนี้เมื่อทางเยอรมนีขอตัดถนนข้ามจากเยอรมนีฝั่งตะวันตกเข้าไปยังปรัสเซีย (ซึ่งปัจจุบันคือดินแดนฝั่งตะวันออกของเยอรมนี) โดยผ่านฉนวนโปแลนด์ซึ่งในขณะนั้นอยู่ภายใต้การปกครองของอังกฤษและฝรั่งเศส  แต่อังกฤษและฝรั่งเศสไม่อนุญาต เยอรมนีจึงยกเลิกข้อตกลงหยุดยิงและบุกเข้าโปแลนด์ทันที ซึ่งอังกฤษและฝรั่งเศสได้สัญญาไว้ว่าจะช่วยเหลือทางทหาร จึงสั่งให้เยอรมนีถอนกำลังออกภายใน 14 ชั่วโมง แต่เยอรมนีปฏิเสธไม่ถอนกำลัง จึงได้ประกาศสงคราม โดยแบ่งเป็น 2 ฝ่ายคือ ฝ่ายอักษะ เยอรมนี อิตาลี ญี่ปุ่น ฝ่ายสัมพันธมิตร อังกฤษ ฝรั่งเศส ต่อมาจึงมี จีน สหรัฐอเมริกา และสหภาพโซ-เวียต ฝ่ายชนะคือฝ่าย สัมพันธมิตร ทำให้ประเทศมหาอำนาจในยุโรปหมดกำลังลง  จึงเกิดมหาอำนาจใหม่คือสหรัฐอเมริกาและสหภาพโซเวียต จนนำไปสู่สภาพสงครามเย็นในเกือบจะทันทีที่สงครามโลกครั้งที่สองสิ้นสุดลงสาเหตุที่สอง   สาเหตุเบื้องต้นของสงครามโลกครั้งที่สอง คือ ความตึงเครียดเกี่ยวกับชาตินิยม ประเด็นปัญหาที่ไม่ได้รับการแก้ไข และความไม่พอใจอันเป็นผลสืบเนื่องมาจากสงครามโลกครั้งที่หนึ่ง และสมัยระหว่างสงครามโลกในทวีปยุโรป รวมทั้งผลกระทบของภาวะเศรษฐกิจตกต่ำครั้งใหญ่ในช่วงคริสต์ทศวรรษ 1930 เหตุการณ์ต่าง ๆ ได้ลงเอยด้วยการปะทุของสงคราม ซึ่งมักเป็นที่เข้าใจว่าเป็นการรุกรานโปแลนด์ โดยนาซีเยอรมนี ความก้าวร้าวทางทหารนี้เป็นผลมาจากการตัดสินใจของผู้นำของเยอรมนีและญี่ปุ่น สงครามโลกครั้งที่สองเริ่มต้นขึ้นจากการปฏิบัติอันก้าวร้าวและบรรจบกับการประกาศสงครามหรือการต่อต้านด้วยกำลัง
เขียนโดย : นางสาวพิมพ์แก้ว สารจันทร์ 5851102586

# data[].attributes.headline
งานศิลปะที่ไม่ยอมประนีประนอมใต้ยุคเผด็จการนาซี

# data[].attributes.subject
งานศิลปะที่ไม่ยอมประนีประนอมใต้ยุคเผด็จการนาซี

# data[].attributes.body
หัวข้อนำเสนอ อ.พิมลมาศ

ออตโต ดิกซ์ (Otto Dix) จิตรกรและศิลปินภาพพิมพ์ชาวเยอรมัน ผู้เป็นที่รู้จักจากการตีแผ่สังคมในยุคไวมาร์ของเยอรมันและความโหดร้ายของสงครามผ่านภาพวาดเหมือนจริงอันเกรี้ยวกราดไร้ความรอมชอม

# data[].attributes.body
ออตโต ดิกซ์, Sturmtruppe geht unter Gas vor , 1924

# data[].attributes.headline
ออตโต ดิกซ์ (Otto Dix) ผู้ตีแผ่ไวมาร์เยอรมัน

# data[].attributes.subject
ออตโต ดิกซ์ (Otto Dix) ผู้ตีแผ่ไวมาร์เยอรมัน

# data[].attributes.body
หนึ่งในบรรดาศิลปินคนสำคัญของโลกที่ประสบภัยจากเงื้อมมือนาซีนั้นมีชื่อว่า ออตโต ดิกซ์ (Otto Dix) จิตรกรและศิลปินภาพพิมพ์ชาวเยอรมัน ผู้เป็นที่รู้จักจากการตีแผ่สังคมในยุคไวมาร์ของเยอรมันและความโหดร้ายของสงครามผ่านภาพวาดเหมือนจริงอันเกรี้ยวกราดไร้ความรอมชอม ด้วยความที่เขามีชีวิตอยู่ในช่วงสงครามโลกและเห็นความเลวร้ายของมัน นั่นเป็นแรงบันดาลใจให้เขาสร้างผลงานศิลปะที่พูดถึงความงามในความอัปลักษณ์ขึ้นมา

ในปี 1915 เขาต้องเข้าร่วมรบในสงครามโลกครั้งที่หนึ่ง ประสบการณ์ในสงครามส่งผลกระทบต่อเขาอย่างมาก ภายหลัง เขาบรรยายถึงฝันร้ายซ้ำแล้วซ้ำเล่าที่ต้องปีนป่ายอยู่บนซากศพของม้า เขาถ่ายทอดประสบการณ์อันเลวร้ายลงในผลงานหลายชิ้นในเวลาต่อมา

ออตโต ดิกซ์ สนใจวิถีชีวิตอันยากลำบากช่วงหลังสงครามของเหล่าคนชายขอบในสังคมเยอรมนี ซึ่งมีทั้งปัญญาชนและเพื่อนศิลปิน แต่เหนือสิ่งอื่นใด เขาลุ่มหลงวิถีชีวิตของชนชั้นแรงงาน โสเภณี และทหารผ่านศึกผู้พิการ ด้วยทัศนคติทางการเมืองที่เอียงซ้ายอย่างชัดเจน

เขามุ่งเน้นถ่ายทอดธรรมชาติอันไม่จีรังของร่างกายมนุษย์อย่างโจ่งแจ่งไร้การประนีประนอม ตีแผ่ให้เห็นความอยุติธรรมในสังคม แสดงให้เห็นถึงความวิปริตทางการเมืองที่ต่อมาก่อตัวกลายเป็นระบบทรราชย์ของสาธารณรัฐไวมาร์

เขาร่วมกับศิลปินอีกหลายคน ทำงานศิลปะที่วิพากษ์สังคมเยอรมันยุคนั้นอย่างหนักหน่วง ดิกซ์มุ่งความสนใจไปยังความมืดหม่นสิ้นหวังของชีวิต ด้วยการถ่ายทอดภาพของโสเภณี ความรุนแรง ความชราภาพ และความตาย เขาเปิดเผยด้านอัปลักษณ์ของสงครามที่ถูกเพิกเฉยหรือหลงลืมไปในสังคม ซึ่งนั่นเป็นสิ่งที่พรรคการเมืองที่กำลังก้าวขึ้นสู่อำนาจอย่างพรรคนาซีรับไม่ได้อย่างยิ่ง
เขียนโดย : นางสาวภาพิมล สำราญใจ 5851102641
: นางสาวพรปิยมน ใจกว้าง  5851102527

# data[].attributes.headline
ความประทับใจผลงาน

# data[].attributes.subject
ความประทับใจผลงาน

# data[].attributes.body
ออตโต ดิกซ์ (Otto Dix) เป็นบุคคลที่ถ่ายทอดศิลปะออกมาจากเหตุการณ์ สถานการณ์ที่เขาจดจำฝังลึกในจิตใจ เขาถ่ายทอดภาพออกมาจากเหตุการณ์จริงที่วิพากษ์สังคมเยอรมันยุคนั้นอย่างหนักหน่วง ดิกซ์มุ่งความสนใจไปยังความมืดหม่นสิ้นหวังของชีวิต ด้วยการถ่ายทอดภาพของโสเภณี ความรุนแรง ความชราภาพ และความตาย เขาเปิดเผยด้านอัปลักษณ์ของสงครามที่ถูกเพิกเฉยหรือหลงลืมไปในสังคม งานศิลปะของ ออตโต ดิกซ์ (Otto Dix) จะเป็นการเล่าเรื่องความไม่ยุติธรรมไม่ยอมประณีประนอมใต้ยุคเผด็จการนาซี ให้ผู้คนภายหลังได้รับรู้
เขียนโดย : นางสาวภาพิมล สำราญใจ 5851102641
: นางสาวพรปิยมน ใจกว้าง  5851102527

# data[].attributes.headline
เตือนเกิดสงครามโลกครั้งที่3 ‘โสรัจจะ’ชี้รุนแรง-แต่ละประเทศพินาศ ไทยก็โดนด้วย

# data[].attributes.subject
เตือนเกิดสงครามโลกครั้งที่3 ‘โสรัจจะ’ชี้รุนแรง-แต่ละประเทศพินาศ ไทยก็โดนด้วย

# data[].attributes.body
หัวข้ออื่นๆ
เมื่อวันที่ 16 เม.ย. 2561 นายโสรัจจะ นวลอยู่ หมอดูชื่อดังฉายา ‘นอสตราดามุสเมืองไทย’ เปิดเผยถึงการทำนายดวงชะตาโลกในช่วงนี้ว่า ดวงโลกอยู่ในราศีพฤษก ดาวมฤตยูสถิตราศีเมษอยู่นานถึง 7 ปี โดยเข้ามาแล้วประมาณ 2 ปี ส่วนภพวินาศดวงโลก ราหูอยู่ในราศีกรกฎตรงฉากดาวมฤตยู เป็นดาวแห่งสงคราม ความขัดแย้ง ถือว่าค่อนข้างร้ายแรงที่สุดในดวงดาวทั้งหมด วินาศกับดวงของโลก สื่อถึงการใช้อาวุธที่รุนแรงมากกว่าที่เคยปรากฎมา ดาวเสาร์สถิตราศีธนู ดวงดาวใหญ่ๆ มาพร้อมกันเล็งทำมุมหักศอกสามเหลี่ยม ส่วนดาวพฤหัสอยู่ในราศีตุลย์เป็นภพอริของดวงโลกเล็งมฤตยู ซึ่งดาวพฤหัสหมายถึงภัยพิภัยธรรมชาติ เศรษฐกิจ การเงิน ความสุขทั่วๆไป เมื่ออยู่ในภพอริก็จะเกิดความวุ่นวายไม่เป็นสุข ลักษณะนี้จะก่อให้เกิดสงครามโลกที่ใหญ่ที่สุดและเป็นสงครามครั้งสุดท้าย

“สงครามโลกได้เริ่มตั้งแต่บัดนี้ โดยภายหลังสหรัฐฯยิงถล่มซีเรียนั้น สถานการณ์อาจดีขึ้น เพราะมีการหารือกันในหลายประเทศมองหาความสงบ แต่สักพักก็จะคุกรุ่นขึ้นมาอีก สลับกันไปมาและเริ่มรุนแรงขึ้นเรื่อยๆ กระทั่งในช่วงเดือนก.ย.สถานการณ์จะหนักมาก ถึงขั้นใช้อาวุธที่ร้ายแรง อาจเป็นนิวเคลียร์ เคมี ทำร้ายล้างบุคคล เกิดความขัดแย้งกันหลายประเทศ มีการแบ่งฝ่าย ใช้เวลายาวนาน หากดูจากดาวมฤตยูสถิตราศีเมษอีก 5-6 ปี หรือนานเกือบ 10 ปี สงครามโลกครั้งนี้จะเกิดความสูญเสียอย่างที่ไม่เคยมีมาก่อน ทรัพย์สินหรือความสวยงามของบ้านเมืองในแต่ละประเทศจะย่อยยับพังพินาศ สงครามโลกครั้งนี้จะจบลงด้วยความเสียหาย แต่จะไม่มีใครแพ้ไม่มีใครชนะ เพราะทุกคนไม่มีอะไรจะสูญเสียแล้ว ทรัยพากรต่างๆ สูญเสีย โดยเฉพาะเรื่องเศรษฐกิจ ประเทศยักษ์ใหญ่จะกลายเป็นยากจนทันที” นายโสรัจจะ เผย
นอสตราดามุสเมืองไทย กล่าวต่อว่า ในส่วนของประเทศไทย ลักขณาอยู่ราศีเมษ มีดาวมฤตยูเข้ามาทับ มีดาวพฤหัสเล็ง ราหูตั้งฉากกับดาวพฤหัส ดาวเสาร์ เป็นมุมมรณะ ถูกกระทบจากสงครามโลก อาจมีบางประเทศมาโน้มน้าวให้ไทยต้องฝักใฝ่ฝ่ายใดฝ่ายหนึ่ง แต่สิ่งสำคัญประเทศไทยต้องวางตัวเป็นกลางมากที่สุด นิ่งเฉย อย่าไปเข้าข้างฝ่ายใดจะดีที่สุด ประเทศไทยอาจเป็นประเทศทางผ่านของการยกทัพ เป็นแหล่งเสบียงอาหารให้หลายๆ ฝ่ายได้

“ขณะที่ความขัดแย้งภายในประเทศไทย อาจมีโอกาสเกิดขึ้นทั้งความคิด ด้านการเมือง อาจมีการเดินขบวนในช่วงเดือนพ.ค.นี้ ส่งผลให้ด้านเศรษฐกิจ ตลาดหุ้นร่วง ซึ่งจะคล้องจองกับภาวะโลก ทั้งนี้อยากให้ผู้นำหรือรัฐบาลใจเย็นๆ ทั้งการแสดงออก คำพูดบางคำแม้แต่เรื่องเล็ก แต่อาจเป็นน้ำผึ้งหยดเดียวได้ โดยรัฐบาลและประชาชนต้องหมั่นทำบุญ ทำสมาธิ สวดมนต์ อาจช่วยให้สถานการณ์ดีขึ้นได้”
เขียนโดย : นายวิทวัส ชินชู 5851102811

# data[].attributes.headline
ความจริงเป็นจริงและสิ่งที่ได้รับของสงคราม

# data[].attributes.subject
ความจริงเป็นจริงและสิ่งที่ได้รับของสงคราม

# data[].attributes.body
หัวข้อนำเสนอ อ.มุจลินท์ (philosophy)
สงคราม ไม่ว่าจะเกิดขึ้นในลักษณะไหน จะในรูปแบบที่มีการใช้กำลังหรือไม่ล้วนไม่เคยก่อประโยชน์ใดๆเลยให้กับผู้ที่อยู่ร่วมในสงครามนั้นๆ ไม่ว่าผู้แพ้หรือผู้ชนะล้วนย่อมแต่สูญเสีย เช่น สงครามน้ำลาย ด่าทอกันไปมา สุดท้ายร่างกายของแต่ละฝ่ายก็เปียกปอนไปด้วยน้ำลายของฝ่ายตรงข้าม เพราะต่างฝ่ายก็เอาข้อบกพร่องข้อเสียอีกอีกฝ่ายมาประจาน คนที่ฟังการปะทะคารมล้วนแล้วแต่มอง สองฝ่ายที่ก่อสงครามน้ำลายเลวร้ายไม่ต่างกัน เห็นจุดบกพร่องข้อผิดพลาดทั้งสองฝ่ายเต็มไปหมด

ประเทศมหาอำนาจที่ยิ่งใหญ่ทางการทหารที่สุดในโลกอย่างสหรัฐ ก็ได้บทเรียนราคาแพงจากการก่อสงครามมาแล้วหลายต่อหลายครั้ง สงครามเวียดนาม GI สหรัฐล้มตายเป็นเบือ พวกที่รอดกลับไปสู่มาตุภูมิแผ่นดินเกิดเมื่อสงครามสงบ ก็กลายเป็นปัญหาสังคมจำนวนไม่น้อย กลายเป็นพวกหัวรุนแรงที่เกิดจากอาการวิตกจริต ก่อเหตุอาชญากรรมอย่างไร้สติ ทั้งลักวิ่งชิงปล้น สารพัด ตามแบบอย่างที่เราเคยได้เห็นในหนังฮอลลีวู้ด คนพวกนี้กลับไปสร้างปัญหาที่ต้องเสียงบประมาณจำนวนไม่น้อยเพื่อมาเยียวยารักษาภาวะสงครามหลอนทางประสาทให้กับทหารที่เคยเข้าร่วมในสงครามเวียดนาม

แล้วบทสรุปสุดท้ายสหรัฐก็ผ่ายแพ้ในสงครามเวียดนาม เรียกว่าเสียทั้งเงิน เสียทั้งชีวิตทหาร เสียทั้งคุณภาพชีวิตของคนในประเทศ เสียทั้งเกียรติประวัติของชาติมหาอำนาจ

และเมื่อสหรัฐในยุคนี้ พยายามจะกู้ชื่อตัวเองจากสงคราม ที่ตนไม่ได้มีส่วนเกี่ยวข้อง อีกหลายต่อหลายสงคราม แต่ที่สุดก็ยังไม่สามารถทำอย่างที่ใจหวังได้ สงครามในอิรัก หลังไร้ผู้นำเผด็จการอย่างซัดดัม อุสเซ็น ก็ไม่มีความสำเร็จเป็นชิ้นเป็นอัน กลับส่งผลเสียในกับสหรัฐที่วุ่นวายพยายามจะไปจัดระเบียบให้กับประเทศอื่น สงครามปราบปรามผู้ก่อการร้ายในอัฟกานิสถาน ที่ก่อขึ้นหลังจากเหตุการณ์ nine one one (911) จนป่านนี้ก็ยังความหาตัวนายอุสซามะ บิลลาดินไม่ได้ แถมทหารที่ส่งเข้าไปต้องสู้รบติดแหง่กอยู่อย่างนั้น สิ้นเปลืองงบประมาณปีล่ะไม่รู้กี่ล้านล้านบาท

สงครามศาสนาในอดีต ก็ไม่เคยให้ผลลัพท์ที่ดีกับผู้ก่อสงคราม ที่หวังผลให้อีกฝ่ายเปลี่ยนมาเคารพนับถือตามอย่างที่ตนเองเชื่อ แต่จนถึงปัจจุบัน ความเชื่อความนับถือในศาสนาก็ยังคงแตกต่างกัน มิหนำซ้ำสงครามศาสนาในอดีตก็ยังคงฝากรอยร้าวให้กับกลุ่มคนบางกลุ่ม ฝั่งลึกลงไปในจิตใจให้เกิดความเคียดแค้นชิงชัง แม้ตอนนี้ยังอาจนิ่งเฉยไม่แสดงอาการ แต่ก็เชื่อว่า คนบางกลุ่มกำลังรอคอยวันเวลาเพื่อจะตอบโต้เอาคืน นั่นเป็นการก่อสงครามเพื่อสร้างศัตรูอย่างไม่จบสิ้น

บาดแผลความเจ็บปวดทางจิตใจ ที่เกิดขึ้นจากสงคราม ไม่ใช่สิ่งที่ลบเลือนได้ง่ายๆ เหมือนอย่างในปัจจุบัน ที่ จีน ออกมาประนาม รัฐบาลญี่ปุ่นทุกครั้ง ที่ผู้นำคนสำคัญของญี่ปุ่น เดินทางไปประกอบพิธีที่ศาลเจ้ายาสุคุนิ (พิธีรำลึกถึงทหารญี่ปุ่นที่เสียชีวิตในช่วงสงครามโลกครั้งที่ 2) เพราะจีนเองก็ยังผูกใจเจ็บกับการกระทำของทหารญี่ปุ่นในครั้งอดีตที่รุกรานจีน

สงครามมีวัตถุประสงค์หลักเพียง 2 อย่าง คือ แย่งชิง และ ปกป้อง ยกตัวในรูปแบบที่ไม่ใช้ความรุนแรง เช่น สงครามความคิด คือการแย่งชิงปรับเปลี่ยนให้อีกฝ่ายเปลี่ยนทัศนะคติมาเป็นอย่างที่ตัวเองเชื่อ ฝ่ายที่มีทัศนะคติที่ต่างออกไปหากไม่ยินยอมพร้อมใจเปลี่ยนแปลงทัศนะคติที่อีกฝ่ายเสนอหรือเปรียบได้กับการจู่โจม ฝ่ายที่เห็นต่างก็ต้องทำการปกป้องความคิดตัวเอง ด้วยการตอบโต้ความคิดนั้นๆกลับไป ซึ่งเหมือนในห้องราชดำเนินแห่งนี้ ซึ่งหากไม่ได้ข้อสรุปยุติ ก็จะกลายเป็นต่างฝ่ายต่างเกลียดชังกันในที่สุด

แต่ต่อให้เกิดปาฏิหารที่มีฝ่ายใดฝ่ายหนึ่งชนะในสงครามความคิดนี้ได้ ก็หลีกหนีไม่พ้นที่จะเกิดบาดแผลทางจิตใจให้กับฝ่ายหนึ่งฝ่ายใด คือคบกันได้ แต่ไม่สนิทใจ ยังคงมีคนจดจำถ้อยคำหรือการกระทำในอดีตของอีกฝ่าย มาผูกใจเจ็บอยู่เสมอ เหมือนอย่างสงครามเหลืองแดง ในการเมืองจริงๆ

รู้ทั้งรู้ ว่าสงครามไม่ใช่สิ่งดี แต่ก็ยังใช้กำลังแย่งชิงอำนาจประชาธิปไตยมาจากประชาชน
รู้ทั้งรู้ ว่าสงครามไม่ใช่สิ่งดี แต่ก็ยังใช้กำลังเข้าจัดการสลายกลุ่มผู้ต่อต้าน ที่ตายก็ตายไป ที่รอดก็เกิดบาดแผลทางจิตใจ
รู้ทั้งรู้ ว่าสงครามไม่ใช่สิ่งดี แต่ใครบางคนยังใช้สงครามเพื่อให้ตัวเองได้มาซึ่งอำนาจ และใช้สงครามเพื่อให้ตนเองได้อยู่ในอำนาจต่อไป

และรู้ทั้งรู้ ว่าสงครามไม่ใช่สิ่งดียังใช้กำลัง เพื่อหวังกระแสช่วงชิงมวลชน โดยอ้างการปกป้องอธิปไตยของชาติ ใช้กำลังกับประเทศเพื่อนบ้านเพื่อปิดบังสิ่งที่ตัวเองทำผิดพลาด เบี่ยงเบนประเด็นการโจมตีจากคนที่ไม่เห็นด้วย ใช้กระแสข่าวสงครามกลบความผิดพลาดในการดำเนินนโยบาย เรื่องไข่ชั่งกิโล กลบเรื่องราวกระบวนการฟ้องศาลอาญาโลก และกลบข่าวกระแสการปฏิวัติที่ไม่ได้รับการตอบสนองจากประชาชน
เขียนโดย นายสิทธิศักดิ์ นิตยารส ID5851102969
นาย วิทวัส ชินชู ID58581102811

# data[].attributes.headline
อะไรคือสงคราม

# data[].attributes.subject
อะไรคือสงคราม

# data[].attributes.body
หัวข้อนำเสนอ อ.มุจลินท์ (philosophy)
สำหรับผมสงครามเป็นสิ่งที่ผมคิดในเชิงปรัชญาว่า สงครามสามารถให้กำเนิดวีรบุรุษที่ยิ่งใหญ่ของประเทศและ ฆาตกรใจโฉดของฝ่ายข้าศึก สงครามสามารถทำให้บรรดานักประดิษฐ์และนักวิชาการต่าง ๆ ที่ต้องการให้ประเทศของเขานั้นได้รับชัยชนะทำให้พวกเขากระหายยิ่งที่จะสร้างเทคโนโลยี ต่าง ๆ ขึ้นเพื่อใช้ในการประหัตประหารมนุษย์ด้วยกันเองทั้งหมดนี้เพื่อชัยชนะของประเทศเพียงเท่านั้น สงครามสามารถทำให้เกิดผู้นำทางทหารผู้ชาญฉลาดและยิ่งใหญ่ที่จะสามารถชี้นำประเทศไปสู่ชัยชนะได้ในที่สุดและผู้นำทางทหารเหล่านั้นจะกลายเป็นวีรบุรุษของประเทศในเวลาต่อมาและจะได้รับการกล่าวขานว่าเป็นตำนาน สงครามยังให้บทเรียนอันล้ำค่าแก่มนุษย์ไม่ใช่เพียงแค่ได้เรียนรู้จักความสูญเสียของมันเท่านั้นแต่มันได้สอนให้เราได้รู้ถึงวิธีรบเเบบใหม่วิธีการที่จะต่อสู้และทำสงครามรูปแบบใหม่ สงครามได้สร้างแรงบันดาลใจให้กับคนรุ่นหลังเอาไว้มากมายไม่ว่าจะเป็นวิธีการที่คนสมัยนั้นใช้รบและต่อสู้กันได้กลายมาเป็นแบบแผนให้กับการรบสมัยใหม่ในทุกวันนี้ สงครามทำให้เกิดก้าวกระโดดทางเศรษฐกิจในระยะสั้น ๆ คือการจ้างงานในการทุ่มเทการผลิตอาวุธอย่างมหาศาลไม่ว่าจะเป็นประเทศใดก็ตามที่มีฐานอุตสาหกรรมอันเข้มแข็ง สงครามเป็นสิ่งตอกย้ำในอดีตว่ามนุษย์เราควรจะมีความอดทนอดกลั้นต่อการยั่วยุของฝ่ายตรงข้ามมากเพียงใดเพราะหากว่าไม่มีการประนีประนอมอดทนและความเสียหายที่เกิดขึ้นมันจะทำให้เรานึกย้อนกลับไปว่าเราไม่น่าทำแบบนี้เลย
สุดท้ายนี้ผมขอทิ้งนิยามของสงครามสำหรับผมไว้ว่า
" สงครามเป็นอมตะมีชีวิตอยู่ได้ด้วยตัวของมันเองและจบลงได้ด้วยตัวของมันเองตามเท่าที่ยังมีมนุษย์และความขัดแย้ง"
เขียนโดย นายสิทธิศักดิ์ นิตยารส ID5851102969
นาย วิทวัส ชินชู ID58581102811

# data[].attributes.headline
“ฮิตเลอร์” จากจิตรกรตกยาก สู่จอมเผด็จการ ผู้เขย่าโลก

# data[].attributes.subject
“ฮิตเลอร์” จากจิตรกรตกยาก สู่จอมเผด็จการ ผู้เขย่าโลก

# data[].attributes.body
หัวข้อนำเสนอ อ.พิมลมาศ
ผลงานนี้แสดงให้เห็นว่า ฮิตเลอร์เป็นจิตรกรที่มีฝีมือพอใช้ ไม่ถึงกับดีเยี่ยม แต่ก็ไม่เลวร้าย ฮิตเลอร์เชื่อว่าตัวเองมีพรสวรรค์ด้านศิลปะ จนทำให้เขาสมัครเข้าเรียนที่ Academy of Fine Art ที่เวียนนา แต่อนิจจา ถูกปฏิเสธการเข้าเรียน ว่ากันว่าคณะกรรมการส่วนใหญ่ในสถาบันนั้นเป็นยิว จึงทำให้เชื่อกันว่า นี่เป็นสาเหตุหนึ่งที่ทำให้ฮิตเลอร์เป็น antisemitism หรือมีความเป็นอคติต่อชาวยิวมานับแต่นั้น

กว่า 20 ปี ที่ฮิตเลอร์และพรรคสังคมชาตินิยมเยอรมัน หรือ พรรคนาซี เถลิงอำนาจ ฮิตเลอร์ยังคงลุ่มหลงในศิลปะตลอดมา จนกลายเป็นส่วนหนึ่งในอุดมการณ์ทางการเมืองของเขา

ในช่วงต้นทศวรรษ 1930s ฮิตเลอร์มีอำนาจบังคับทิศทางค่านิยมทางศิลปะในประเทศเยอรมนี รัฐเผด็จการเบ็ดเสร็จแบบนาซีต้องการชำระล้าง ‘สิ่งสกปรก’ ไม่ว่าจะเป็น ยิว รักร่วมเพศ รวมถึงงานศิลปะที่ต่างไปจากรัฐนิยมที่ถูกต้องและสะอาด ด้วยความที่ฮิตเลอร์เกลียดโมเดิร์นอาร์ต หรือศิลปะสมัยใหม่ เขากล่าวว่าศิลปะเหล่านั้นบิดเบือนความเป็นจริง มองไม่เห็นสีสันรูปทรงที่แท้จริงของธรรมชาติ ถ้าคนเยอรมันเสพจะทำให้จิตใจบิดเบี้ยว แปดเปื้อน ดังนั้นจึงต้องกำจัดทิ้งแบบเดียวกันกับเชื้อโรค

เขากล่าวถึงเรื่องนี้ในสุนทรพจน์ของเขาว่า “จากนี้ไปเราจะเริ่มต้นทำสงครามอย่างไม่หยุดหย่อน สงครามแห่งการชำระล้าง สงครามที่จะไล่ล่าทำลายล้างอะไรก็ตามที่จะมาเป็นปฏิปักษ์ต่อศิลปะของเรา”

ด้วยเหตุนี้ ในช่วงที่ฮิตเลอร์ครองอำนาจ นอกจากเขาจะสังหารชาวยิวจำนวนมหาศาล เขายังสังหารศิลปะวัตถุอีกนับไม่ถ้วน ทั้งเผาทำลาย รวมถึงนำมาเป็นทรัพย์สมบัติเพื่อขายเป็นทุนรอนสนับสนุนค่าใช้จ่ายของพรรคนาซี ปล้นชิงงานศิลปะชั้นครูยุคโบราณเพื่อรวบรวมมาสร้างอาณาจักรศิลปะของตัวเอง

โชคดีที่มีหน่วยราชการลับเรียกว่า Monuments Men ซึ่งก็คือภัณฑารักษ์ในพิพิธภัณฑ์ศิลปะ ผู้อำนวยการพิพิธภัณฑ์ และเจ้าหน้าที่ฝ่ายอนุรักษ์งาน ฯลฯ ที่มีหน้าที่ตามงานศิลปะที่ฮิตเลอร์ขโมยจากพิพิธภัณฑ์ต่างๆ ในยุโรปแล้วเอาไปซ่อนไว้ตามที่ต่างๆ จนมีงานรอดเงื้อมมือนาซีมาให้เราได้ดูชมเป็นบุญตาได้หลายชิ้น
เขียนโดย : นายปิยะอนันต์ พิชัยกุล 5851102233

# data[].attributes.headline
สงครามกับการโฆษณา

# data[].attributes.subject
สงครามกับการโฆษณา

# data[].attributes.body
สงครามไม่อาจเกิดขึ้นได้หากปราศจากผลประโยชน์
ที่จะเกิดขึ้นกับกลุ่มคนหนึ่งซึ่งเป้าหมายและผลประโยชน์ที่ได้รับจากสงครามเพื่อปกป้องเกียรติภูมิของชาติจากการรุกรานของต่างชาติ เพื่อประโยชน์แก่ประชาชน ด้วยการยึดครองทรัพยากรธรรมชาติ หรือการประกาศอิสรภาพ เพื่อลงโทษแนวคิดที่เห็นว่าผิดหรือเห็นว่าไม่เหมาะสม แต่สงครามทุกครั้งก็ไม่อาจบรรยายได้ตามลักษณะดังกล่าว ตัวอย่างเช่น สงครามเย็น ซึ่งทำให้ประชาชนหลายล้านคนเสียชีวิต
...แต่สงครามไม่ได้มีแต่การสู้รบกันอย่างเดียว สงครามนั้นอาจจะมีหลากหลายวิธี และตัวอย่างที่จะยกมานั้นเป็นสงครามการโฆษณาเกี่ยวกับผลิตภัณฑ์สองยักษ์ใหญ่ ได้แก่ผลิตภัณฑ์เครื่องดื่มน้ำดำ "โค้ก" และ "เป๊ปซี่" มันไม่ได้เป็นการที่จะต้องเอาทหารไปสู้รบกันแต่สงครามนี้ใช้ คำพูด ใช้ภาพ ใช้เสียง ในการสู้รบกัน โดยผลสรุปคือแต่ละฝ่ายต้องการผลประโยชน์...
"สงครามนั้นไม่ว่าจะด้วยวิธีใดก็ไม่สามารถที่จะสร้างสิ่งที่ดีขึ้นมาได้เลยนอกจากความขัดแย้งและความเสียใจ"...
เขียนโดย : ปรีชา อินโนนพะเนาว์

# data[].attributes.headline
ความประทับใจผลงาน

# data[].attributes.subject
ความประทับใจผลงาน

# data[].attributes.body
หัวข้อนำเสนอ อ.พิมลมาศ
อดอล์ฟ ฮิตเลอร์ เป็นบุคคลที่น่าสนใจไม่ว่าจะเป็นจิตรกรหรือจอมเผด็จการ ซึ่งความใฝ่ฝันในช่วงวัยเด็กและวัยรุ่นของฮิตเลอร์ ก็คือการเป็นจิตรกร แม้จะไม่ได้รับการสนับสนุนจากครอบครัว แต่ฮิตเลอร์ก็คงมุ่งมั่นทำตามใจปรารถนา พยายามฝึกปรือพัฒนาทักษะด้านการวาดภาพ ด้วยหวังว่าสักวันตนต้องเป็นจิตรกรชื่อดังก้องโลกให้จงได้

แต่แล้วก็เหมือนชะตากรรมเล่นตลก แม้ชื่อเสียงของเขาจะโด่งดังคับฟ้า แต่ไม่ใช่ในฐานะจิตรกร หากโลกกลับจดจำเขาในฐานะจอมเผด็จการ ผู้จุดชนวนสงครามโลกครั้งที่ 2 และฆ่าล้างเผ่าพันธุ์ชาวยิว
เขียนโดย : นายปิยะอนันต์ พิชัยกุล 5851102233

# data[].attributes.headline
เรื่องตลกขบขำ

# data[].attributes.subject
เรื่องตลกขบขำ

# data[].attributes.body
เรื่องจริง จากประสบการณ์จริง เมื่อประมาณปี พ.ศ.2554 ในขณะที่เมืองหลวงของประเทศกำลังวิกฤต เกิดเหตุ อุทัยกะทกเอ้ย อุทกภัย แท๊น ! กลางเมืองน้ำท่วมเมืองน้ำท่วมอยู่นั้น ตัวเรายังได้ร่ำเรียนอยู่ดินแดนปลาทูอยู่เลย อ่ะๆๆ เข้าเรื่องกันดีกว่า  เวลาประมาณ บ่าย 3โมงประเทศไทย ณ วิทยาลัยเทคนิคสมุทรสงคราม ตึกแผนกช่างไฟฟ้าและอิเล็คทรอนิค ใต้ต้นไม้ใหญ่หลังตึก ที่มีโต๊ะหินอ่อนตั้งอยู่ ตัวเราได้นั่งรอเพื่อนสาวคนสนิทต่างแผนก เลิกเรียน ขณะที่กำลังฟังเพลง Price Tag ของ Jessie J ที่กำลังโด่งดังมากๆในสมัยนั้น จู่ๆ ได้มีเด็กผู้หญิงเดินมานั่งหันหลังให้เราอยู่ตรงหน้า และเหมือนเขามองไม่เห็นเราเลย เราจริงปิดเพลง และพูดกับผู้หญิงคนนั้นว่า "เธอทำไมมานั่งบนโต๊ะ ไม่เห็นเราเหรอ" แต่เธอก็เงียบไม่ตอบ ไม่หันมา เราจ้องมองเธอด้วยความมึนงง และได้สังเกตเห็นว่า เธอร้องไห้หนักมาก หัวยุ่งไปหมด และจู่ๆเธอก็หยิบคัตเตอร์ และจ้องมองที่แขนของตัวเอง แล้วพูดขึ้นมาว่า "พอกันที" เราตกใจมากได้เดินไปหยิบคัตเตอร์ และได้โยนเข้าป่าทันที และได้ต่อว่า ไปชุดใหญ่ไฟกระพริบ แต่เธอลุกขึ้นยืน และโมโหมาก #คดีพลิก.!!! เะอได้พูดกับผมว่า "มึงเห็นเห้...อะไร กูจะเอาคัตเตอร์มาตัดสร้อยข้อมือที่มันซื้อให้ ไม่ได้จะกรีดแขน ไม่ได้ปัญญาอ่อนมานั่งทำร้ายตัวเอง มึงเข้าป่าไปหาคัตเตอร์มาคืนกูเดี๋ยวนี้เลย " เราได้แต่ตอบเธอไปว่า "ครับ" และรีบไปหาคัตเตอร์มาทันที เรื่องนี้ สอนให้รู้ว่า การยุ่งเรื่องของคนอื่นเป็นการลงทุนที่เสี่ยง โปรดศึกษาปัญหาและทำความเข้าใจกับเรื่องราวก่อนเป็นพลเมืองดี แท๊นนนนนน !!!

เขียนโดย : น.สวราภรณ์ มั่นคง  ID 5851102799